97/658/EY: Komission päätös, tehty 1 päivänä lokakuuta 1997, yhteisön taloudellisesta tuesta lammasrokon hävittämiseksi Kreikassa (Ainoastaan kreikankielinen teksti on todistusvoimainen)



Virallinen lehti nro L 278 , 11/10/1997 s. 0026 - 0027



KOMISSION PÄÄTÖS, tehty 1 päivänä lokakuuta 1997, yhteisön taloudellisesta tuesta lammasrokon hävittämiseksi Kreikassa (Ainoastaan kreikankielinen teksti on todistusvoimainen) (97/658/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 3 artiklan 3 kohdan, sekä katsoo, että Kreikassa on ilmennyt lammasrokon tautipesäkkeitä marraskuun 1995 ja 31 päivän joulukuuta 1996 välisenä aikana, mainitun taudin esiintyminen on vakava uhka yhteisön lammas- ja vuohikannalle, ja yhteisön tukea voidaan myöntää taudin hävittämiseksi mahdollisimman pikaisesti, kun lammasrokon esiintyminen saatiin virallisesti vahvistettua, Kreikan viranomaiset toteuttivat päätöksen 90/424/ETY 3 artiklan 2 kohdassa tarkoitetut toimenpiteet sekä yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, mukaiset määräykset; Kreikan viranomaiset ilmoittivat näiden toimenpiteiden toteuttamisesta, taudin hävittämistä varten voidaan jotakin kylää pitää lampaiden ja vuohien osalta epidemiologisena yksikkönä, yhteisön taloudellista tukea koskevat edellytykset ovat täyttyneet, moitteettoman taloudellisen hallinnon kannalta on välttämätöntä, että Kreikka toimittaa komissiolle tarvittavat asiakirjat, on välttämätöntä vahvistaa ennakolta yhteisön tuen enimmäismäärä tälle hankkeelle, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kreikalle myönnetään yhteisön tukea marraskuun 1995 ja joulukuun 1996 välisenä aikana lammasruton hävittämistä varten. Yhteisön rahoitusosuus on 50 prosenttia omistajille maksettavien seuraavien korvausten aiheuttamista kustannuksista: - eläinten teurastus ja hävittäminen, - maidon, villan ja saastuneiden rehujen hävittäminen sekä saastuneiden välineiden hävittäminen siltä osin kuin välineitä ei voi desinfioida, - tilojen puhdistus ja desinfiointi. Korvaus voidaan maksaa muille kuin omistajille kolmannessa luetelmakohdassa tarkoitetun toimenpiteen suorittamisesta. 2 artikla 1. Edellä 1 artiklassa tarkoitettu yhteisön tuki myönnetään tarvittavien asiakirjojen toimittamisen jälkeen. 2. Nämä 1 kohdassa mainitut asiakirjat 1 artiklassa tarkoitetun tuen maksamista varten ovat: a) Epidemiologinen kertomus kaikista niistä tiloista ja epidemiologisista yksiköistä, joilla eläimiä on teurastettu. Kertomuksessa on mainittava seuraavat tiedot: i) Tartunnan saaneet tilat ja epidemiologiset yksiköt - sijainti ja osoite, - päivä, jona taudin esiintymistä epäiltiin, sekä taudin esiintymisen vahvistamispäivä, - teurastettujen ja hävitettyjen eläinten lukumäärä sekä toimenpiteen päivä, - teurastuksessa ja hävittämisessä käytetty tapa, - taudin epäilyhetkellä kerättyjen ja tutkittujen näytteiden tyyppi ja määrä; suoritettujen kokeiden tulokset, - suoritettujen epidemiologisten tutkimusten perusteella oletettu tartuntalähde. ii) Yhteydessä olleet tilat ja epidemiologiset yksiköt - edellä i alakohdan 1, 3 ja 4 luetelmakohtien mukaisesti lueteltuina - tartunnan saanut tila (tautipesäke), jonka kanssa yhteys on vahvistettu tai oletettu, sekä yhteyden luonne. b) Rahoituskertomus, jossa mainitaan edunsaajat, näiden sijainti, teurastettujen eläinten määrä, teurastuspäivä sekä maksetun tuen määrä. 3. Yhteisön rahoitusosuus on korkeintaan 1 750 000 ecua. Tämän lisäksi tukea maksetaan ainoastaan sellaisille hankkeille, joita koskevat asiakirjat on toimitettu 2 kohdan mukaisesti ja joista kasvattajille on maksettu korvaukset 90 päivän kuluessa taudin vahvistamisesta kyseisellä tilalla. 3 artikla Tämä päätös on osoitettu Helleenien tasavallalle. Tehty Brysselissä 1 päivänä lokakuuta 1997. Komission puolesta Franz FISCHLER Komission jäsen (1) EYVL L 224, 18.8.1990, s. 19 (2) EYVL L 168, 2.7.1994, s. 31 (3) EYVL L 62, 15.3.1993, s. 69